അജ്മാന് റണ് അഞ്ചാം എഡിഷന് ഇന്ന് അരങ്ങേറും അജ്മാന് വിനോദ സഞ്ചാര വകുപ്പ് വിവിധ സാമൂഹിക കൂട്ടായ്മകളുടെ പങ്കാളിത്തത്തോടെ സംഘടിപ്പിക്കുന്ന അജ്മാന് റണ് അഞ്ചാം എഡിഷന് ഇന്ന് അരങ്ങേറും. അജ്മാന് അല് സോറയിലെ എന്ഡുറന്സ് സ്പോര്ട്സ് സര്വീസസുമായി സഹകരിച്ചാണ് 2.5, 5, 10 കിലോമീറ്ററുകളിലായി മത്സരം അരങ്ങേറുന്നത്. നിശ്ചയദാര്ഢ്യക്കാര്ക്കായി 25 പേര് മത്സരിക്കുന്ന പ്രത്യേക മത്സരങ്ങളും ഇതേ വിഭാഗത്തില് വെര്ച്വല് റെയ്സും നടക്കും. അജ്മാന് എമിറേറ്റിെന്റ കായിക അജണ്ടയുടെ ഭാഗമാണ് ഓട്ടം മത്സരം സംഘടിപ്പിക്കുന്നത്. ഇതിലൂടെ അജ്മാന് വിനോദ സഞ്ചാര വൈവിധ്യങ്ങളുടെ വളര്ച്ചയും കായിക സംസ്കാരം വ്യാപിപ്പിക്കാനും വ്യക്തികള്ക്കിടയില് അനുയോജ്യമായ ജീവിതശൈലിയായി സ്വീകരിക്കാനും ലക്ഷ്യമിടുന്നു. എമിറേറ്റിെന്റ പൈതൃകവും ചരിത്രവും പ്രതിഫലിപ്പിക്കുന്ന അജ്മാന് കോട്ടയുടെ ചിത്രം ഉള്ക്കൊള്ളുന്ന 102 മെഡലുകള് വിവിധ വിഭാഗങ്ങളിലെ വിജയികള്ക്ക് ലഭിക്കും. അജ്മാന് കോട്ട ആദ്യ പതിപ്പ് മുതല് റണ് അജ്മാെന്റ പതിവ് ചിഹ്നമാണ്.അജ്മാന്എമര്ജന്സി, ക്രൈസിസ് ആന്ഡ് ഡിസാസ്റ്റര് ടീം അനുശാസിക്കുന്ന എല്ലാ മുന്കരുതലുകളും പാലിച്ചാണ് മത്സരം സംഘടിപ്പിക്കുന്നത്. സാമൂഹിക അകലവും മറ്റ് പ്രോട്ടോകോളുകളും പാലിക്കുന്നതിനായി സംവിധാനം ഒരുക്കും. ഓട്ടം ആരംഭിക്കുന്നതിന് മുമ്ബ് പങ്കെടുക്കുന്നവരുടെ താപനില പരിശോധിക്കും. കൂടാതെ തിരക്ക് തടയാന് ഒത്തുചേരല് നിരോധിക്കും. കഴിഞ്ഞ വര്ഷങ്ങളില് ഉയര്ന്ന പങ്കാളിത്തത്തില് നേടിയ വലിയ വിജയത്തിന് ശേഷം രാജ്യത്തെ പ്രധാന കായിക ഇനമായി ഓട്ട മത്സരം മാറിയെന്ന് അജ്മാന് ടൂറിസം വികസന വകുപ്പ് വ്യക്തമാക്കി.